‘રેસ-3’ એ પાંચ-પચીસ બિલિયન ડૉલર્સ, આખા આઈલેન્ડની માલિકી, ડઝનબંધ લક્ઝરી ગાડીઓ, હેલિકોપ્ટર્સ, એક્ઝોટિક લોકેશન્સ, સ્પાય ગેજેટ્સ એટસેટરા ફેંકીને સલમાનના સ્ટારપાવરથી પૈસા એનકેશ કરી લેવાનો પ્રયાસ માત્ર છે. આ ફિલ્મને માત્ર હસવા ખાતર- ગિલ્ટી પ્લેઝરવાળા ટાઈમપાસ માટે જ જોઈ શકાય. એ પણ ‘એમેઝોન પ્રાઈમ વીડિયો’ જેવા પ્લેટફોર્મમાં આવે પછી. હજી તો આ ‘રેસ-3’ની સિક્વલ પણ આવવાની છે, એ વખતની તારીખ પાડો તોય કંઈ ગુમાવવા જેવું નથી!